**HF Sommervirke**

**Referat af bestyrelsesmøde tirsdag den 6. oktober, kl. 16:30**

1. **Til stede**

Alle mødt incl. suppleanter

1. **Referent**

Seneste referat godkendt skriftligt.

Jørgen referent.

1. **Siden sidst:**
2. ***Tilslutninger kloak og vvs***

Status: Der er udleveret 88 sæt papirer, 42 er færdigmeldt, 11 mangler bilag.

1 installation er udført af ukendt håndværker, der er ingen færdigmelding fra autoriseret håndværker og kan derfor ikke godkendes. 2 installationer er fejlbehæftede.

1. ***Belægning foran kontor og på containerplads – hvordan og hvornår?***

Vores entreprenør Harms skal lave belægning i forbindelse med færdiggørelsen af veje. Der er tale om fliser, som kan bære at blive kørt på. Han vil gerne udføre arbejdet i vinterperioden. Bestyrelsen gav et udvalg med Ove, Nicki, Torben og Peter bemyndigelse til at træffe beslutninger vedrørende arbejdets udførelse, som skal ske under hensyntagen til kommunens retningslinjer.

1. ***Delvis overdækket terrasse ved kontor?***

Det er foreslået at lave delvis overdækning foran kontoret, så der kan blive plads til at sidde i læ på bænke. Bestyrelsen syntes, det lød som en god ide. Sagen tages op igen i det nye år.

1. ***Delvis overdækket terrasse langs hele fælleshuset?***

Brugerne af huset havde udtrykt glæde ved, at der var opstillet telt på terrassen foran fælleshuset. Det blev foreslået at se på, om der kan laves en permanent let overdækning langs fælleshuset ud mod græsplænen. Bestyrelsen syntes også, det lød som en god ide. Sagen tages op igen i det nye år.

1. ***De sidste trailere?***

Preben ville forsøge at få de sidste 2 fjernet. Politiet har tidligere haft fat i 5 havelejere og bedt dem fjerne deres trailere fra haveforeningens fællesarealer.

1. ***Fælleshus tag m.v.***

Arbejdet starter i november. De ansvarlige er Ove og Torben med Peter og Nicki som backup.

1. ***Sandkasse på legeplads***

Ove fortalte, at der stadig er gang i arbejdet med at skaffe sandkasse.

1. ***Vand i gamle system***

Der har været nogle uheldige episoder med, at vand fra nyt system er blevet koblet på det gamle system, hvilket kan medføre betydeligt vandspild, som foreningens fælles kasse hænger på indtil udgangen af året. Bestyrelsen følger derfor nøje med, og Ove og Nicki påtog sig at undersøge have, hvor der muligvis var problemer.

1. ***Vandaflæsning (Kamstrup)***

Torben fortalte, at aflæser endnu ikke er kommet frem – og at man nu har ’sat tommeskruer på’ for at få leverandør til at få sagerne i orden.

I det nye år skal vandaflæseren bruges til at opgøre hver enkelt haves forbrug. Bestyrelsen var enig om, at vi vil arbejde med kvartalsvis opkrævning hos medlemmerne i henhold til forbrug. Beløbet opkræves via Newsec/PBS.

1. ***Opslagstavler***

Ove pointerede, at opslagstavlerne skal gøres interessante, og de skal renses for gamle opslag. Hvad angår opslagstavlen ved fælleshuset skal den udelukkende handle om Fælleshusets aktiviteter og give grundoplysninger om udlejning og klubber, som holder til i huset. Der må derudover gerne være liste over kommende arrangementer og udlejninger. De to andre opslagstavler handler om hele haveforeningen. Ansvarlige for at vedligeholde opslagstavlerne tages op i forbindelse med opgavefordelingen efter den ordinære generalforsamling i april.

1. ***Brug af foreningens faciliteter***

Der er nu en pétanque-klub, så der er god aktivitet på vores bane. De holder til med deres grej i fælleshuset. De skal derfor også betale kontingent som andre klubber samt selv sørge drikkevarer. Ove taler med klubben.

1. ***Have 95***

Er blevet vurderet.

1. ***Andet?***

Opgørelse af fravær fra pligtarbejde er ordnet.

Ansvar for container søndag d. 11. oktober: Charles

Ansvar for container søndag d. 18. oktober: Bruno

1. **Økonomi, budget, PBS, restancer m.v.**

Ok

.

1. **Opgaver i efteråret og arbejdsfordeling**

Der er ikke nogen opgaver, som ikke er fordelt.

Enighed om, at klubberne gerne må fortsætte deres aktiviteter i fælleshuset i vinterperioden for et vinterkontingent på 200 kr. Billardklubben har planlagt julearrangement 28. november (coronaregler overholdes).

1. **Eventuelt**

Der er kommet kulfilter på de to brønde (til at fjerne lugtgener).

1. **Næste bestyrelsesmøde**

Aftalt bestyrelsesmøder 19.januar kl. 16.30, 23. februar kl. 16.30 og 8. marts kl. 16.30

Generalforsamling er 17.4.